Frelsesarmeens Historiske Selskap

Frelsesarmeens historiske selskap ble opprettet 2011 for dem som er interessert i de mange fasettene av Frelsesarmeens historie. Fra de kjente FA-personlighetene til de anonyme, fra de viktige nasjonale begivenhetene til lokale hendelser og kuriositeter. Selskapet drives av frivillige entusiaster og ledes av Per Arne Krumsvik som har hatt dette vervet siden starten.

Formål 
Selskapets virkeområder skal være:
 å kartlegge, sikre og dokumentere Frelsesarmeens historiske arv.
 selv å produsere eller oppmuntre til og støtte historiske oversikter, framstillinger og forskning.
 å gi ut en årlig publikasjon med frelsesarméhistorisk stoff (årbok).
 å arrangere foredragskvelder og/eller seminarer/kurs med frelsesarméhistorisk innhold.

Organisering 
1) Selskapet er åpent for alle som er interessert i Frelsesarmeens historie. Annen tilknytning til Frelsesarmeen er ikke påkrevet. Medlemskapet er personlig. Medlemmene betaler en årlig kontingent som til selskapet. Medlemmene får årboka gratis. Både innmelding og eventuell utmelding skjer skriftlig.

2) Selskapet har årsmøte i forbindelse med Frelsesarméhistorisk dag eller Frelsesarmeens årskongress.

3) Årsmøtet velger selskapets styre. Styret består av fem medlemmer med to vararepresentanter. Styret konstituerer seg selv.

4) Styrets ansvarsområder: - Holde det antall møter som man finner påkrevet, men ikke færre enn to hvert år. - Legge fram regnskap og årsmelding på årsmøtet. - Arrangere ulike tiltak som er relatert til Selskapets oppgaver - Sørge for at årboka utgis.

5) Selskapet holder til i lokalene til Frelsesarmeens rusomsorg på Grønland i Oslo, der man blant annet har en utstilling av historiske gjenstander og en samling av relevant, Frelsesarmé-historisk litteratur.

Publikasjoner 
 Så lenge... - William Booth for 100 år siden - og i dag - Nils-Petter Enstad red. -  Frelsesarmeens Historiske Selskap – Oslo 2012
 En liten slumsøster lå og skulle dø... - Om Frelsesarmeen i nordisk skjønnlitteratur - Nils-Petter Enstad - Frelsesarmeens Historiske Selskap - Oslo 2014
 Reinert Gundersen - Nils-Petter Enstad -  Frelsesarmeens Historiske Selskap – Oslo 2015
 Frelseskrig i 100 år - Sogndal 1915-2015 - Emil Skartveit red - Frelsesarmeens Historiske Selskap - Oslo 2015 - ISBN 978-82-93084-20-4
 Frelseskrig i Østfold - Nils-Petter Enstad - Frelsesarmeens Historiske Selskap – Oslo 2017
 Norsk Tidsskrift for Misjonsvitenskap # 2-3/2018 - Anna Rebecca Solevåg & Per Arne Krumsvik - Frelsesarmeens Historiske Selskap 2018
 Når så vi deg syk eller i fengsel? - Frelsesarmeens fengselsarbeid 100 år - red. Per Arne Krumsvik - Frelsesarmeens Historiske Selskap 2020 - ISBN 978-82-93084-29-7
 Et ildfullt hjerte - Rasmus Kristoffersens memoarer - Frelsesarmeens Historiske Selskap 2021 - ISBN 978-82-93084-35-8

Selskapets blogg 
Historisk selskap har en blogg med artikler om historiske emner, nyheter om arbeidet som historisk selskap gjør, og informasjon om  arrangementer. Arkivet er innholdsrikt. Bloggen redigeres av forfatteren Nils-Petter Enstad.

Referanser 

Frelsesarmeen